gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl en gl gl gl gl gl gl gl gl gl gl gl gl sv en sv fr de de gl es gl gl gl ca gl es pt gl gl gl gl uk gl gl es gl gl en gl gl pt gl gl gl gl gl gl gl gl gl gl gl gl gl gl gl pt gl en gl gl gl gl gl pt gl es gl gl fr gl gl pl gl es gl gl gl fr gl gl gl gl gl gl gl gl gl de gl gl gl gl gl gl gl gl gl gl gl gl en gl gl gl gl gl gl pt gl pt en ca gl gl pt
Vieiros: Galiza Hoxe - Marcelino Fernández Mallo - Teño unhas preguntas para vostede, señor Feijoo
Venres, sexta feira, 30 de setembro de 2022
Voulle toma-la palabra, Sr. Feijóo. No seu primeiro discurso á nación, quero dicir, a Galicia, vostede se puxo a disposición de “todos” e así mesmo pediu a colaboración de “todos”. Supoño eu que se refería vostede a tódolos galegos non a tódolos medios, por exemplo, nin a tódolos seus xefes en Madrid. Así pois, entendéndome comprendido entre eses “todos” ós que aludiu vostede no seu primeiro discurso triunfal, velaquí a miña modesta colaboración.
Trátase dunha suxestión. Sería a de que explicase vostede a “todos” cal é o seu modelo de País. Comprenderá que non teñamos moi claro o que nos espera. Entenderá que durante a campaña vostede non deu moitas pistas. Así pois, insisto, a miña colaboración con vostede, xa que vostede ma pide, consiste no cuestionario seguinte. Verá que emula o programa da televisión no que os cidadáns lle preguntan ós políticos sobre as cuestións que consideran máis relevantes. O programa da tele vai en castelán pero, se non lle é moita molestia, eu fareille as preguntas en galego (espero que non o tome coma unha imposición; é que eu escribo en galego, sabe?) Ei-las preguntas:
Xa anunciou vostede que vai desideoloxiza-las galescolas e que as vai converter en garderías infantís (que son logo?). Sr. Feijóo: Realmente considera vostede posible transmitir ideoloxía a cativiños de un ou dous anos? Que lle molesta das galescolas: que sexan escolas ou que sexan galegas? A que se refire con que as vai desideoloxizar: que a partir de agora os xogos cos nenos faranse en castelán? Considera, xa que logo, o galego unha ideoloxía?
Continuando co galego, tamén anunciou que vai derroga-lo decreto do ensino para que os pais elixan a lingua vehicular da educación dos seus fillos. Sr. Feijóo: Tendo en conta que a lingua galega está en claro devalo na mocidade e, así pois, presenta un grave risco de desaparición progresiva, como pensa que vai sobrevivir se o ensino se fai principalmente en castelán? Non cre vostede que os galegos teñen a obriga e o dereito de coñece-las dúas linguas oficiais do País, así pois tamén o galego? Non considera vostede que o galego debe ter, cando menos, os mesmos dereitos có castelán? Non pensa vostede que, sendo o galego unha lingua feble, o goberno galego debe procura-la súa firme defensa e promoción? E tendo en conta onde estamos, vai vostede favorece-lo uso do galego na prensa, radio e televisión do País ou vai ser que tampouco? Sr. Feijóo: Non sabe vostede que a escola leva sendo dende hai séculos o principal elemento castelanizador da lingua en Galicia? Sr. Feijóo: Impórtalle a vostede a supervivencia e recuperación da nosa lingua?
Dada a vinculación entre idioma e cultura e vendo a súa feroz belixerancia contra a lingua, xurde outra preocupación. Sr. Feijóo: Cales son os seus plans para a cultura galega? Vai continua-los proxectos de modernización da nosa cultura ou pensa regresar ós tempos da arqueoloxía cultural fraguiana? Que lle parece, por exemplo, a Nova Danza Galega? Vai axudar a potencia-lo movemento vizoso  de música en galego dos últimos anos? E o audiovisual, pensa deixalo en mans do seu socio mediático ou vai permitir e potencia-la pluralidade actual? Vai continuar coa promoción exterior da literatura galega ou mellor non espallármola moito? Vai prosegui-la revalorización do patrimonio histórico e arquitectónico? Vai cancela-los Premios Nacionais da Cultura? Vai suspende-las seleccións galegas? Sr. Feijóo: Pensa que Galicia ten unha cultura de seu independente de calquera outra cultura? Cre que a esencia dun pobo reside na súa cultura e historia? De feito, Sr. Feijóo: Cre vostede no pobo e na cultura galegos?
Cambiando de asunto, tamén anunciou vostede a recuperación do proxecto piscícola de Touriñán, vivo exemplo de economía sostible, xaora! Sr. Feijóo: Cal cre vostede que debe se-la relación entre desenvolvemento económico e medioambiente? Non cre vostede que proxectos coma o de Touriñán representan un atentado contra o patrimonio natural? Pensa tamén permiti-la explotación da lousa no Courel? Non cre, ademais, que tales proxectos feren de morte outra das esencias do País, a súa paisaxe? Non cre que Galicia, precisamente polas súas condicións naturais, debe converterse nun referente da economía sostible, é dicir, absolutamente respectuosa cos valores ecolóxicos? E non se decata de que o futuro económico das zonas desenvolvidas do mundo reside no medioambiente?
Falando de paisaxe, Sr. Feijóo: Pensa vostede permitir de novo a construción na costa? Vai derrogar  vostede o decreto dos 500 metros tal como lle piden os empresarios do ladrillo e algúns dos seus alcaldes, precisamente os máis vinculados ó inmobiliario? Pensa vostede seguir fomentando a especulación na costa galega, o levantamento de moles, a construción de urbanizacións para quedaren baleiras a maior parte do ano? Sr. Feijóo: ten vostede algún plan para a rexeneración da costa galega? E para o chamado “feísmo” en xeral?
Sabe vostede que durante a última lexislatura o rural galego experimentou un principio de recuperación altamente esperanzador. Por primeira vez en décadas, conseguiuse a incorporación de xente nova ó rural galego con proxectos potencialmente rendibles e altamente ilusionantes. Sr. Feijóo: Cales son os seus programas de actuación para o rural galego? Pensa derrogar tamén o Banco de Terras? Vai promover novos proxectos de agricultura ecolóxica, de recuperación produtiva de cultivos, de profesionalización de produtos hortofroitícolas, de potenciación gandeira, de comercialización, ou polo contrario, vai recupera-la política dos gobernos anteriores do PP baseados no abandono das terras, no turismo rural indiscriminado, na plantación de eucaliptos e a explotación mineira? Sr. Feijóo: Como lle gustaría que fose o campo galego dentro de catro anos?
O rural e a paisaxe están unidos demasiadas veces á enerxía da que vostede só falou na campaña para critica-lo concurso eólico. Sr. Feijóo: Debemos entender logo que o seu goberno vai retoma-la estratexia anterior de conceder parques eólicos sen concurso nin contraprestacións para o País? Debemos supoñer que o seu goberno vai renunciar ó 14% dos beneficios que o concurso eólico garante para a administración pública galega? Cal das concesións vai vostede suspender, ou sexa, a que empresas galegas lles vai denega-la concesión? E cambiando de fonte de enerxía: Sr. Feijóo: Que pensa facer vostede coas concesións hidrolóxicas? Pensa vostede mante-la explotación actual dos nosos ríos? Pensa acaso incluso aumentala? Está entre os seus plans a recuperación da Fervenza do Ézaro? E a instalación dalgunha central nuclear en Galicia? Dígoo pola defensa da enerxía atómica que fai abertamente o seu partido.
Tamén mencionou vostede algunha vez de esguello que negociará adecuadamente o financiamento territorial. Sr. Feijóo: Como vai negociar vostede, ó estilo dos gobernos Fraga que conseguiron de media uns 500 millóns de euros anuais dos presupostos estatais ou ó estilo do último goberno que acadou 2.000 millóns en cada exercicio? E falando de cartos: Apoia vostede a proposta do Sr. Rajoy a prol dun cambio de lexislación que permita a unión de caixas de aforros de distintas comunidades autónomas? Posto doutra maneira, apoia vostede a posibilidade de que os principais axentes financeiros do País poidan pasar a mans de grupos non galegos?
Xa rematamos por hoxe. O Estatuto, Sr. Feijóo: Vai vostede permitir que Galicia descenda de categoría entre as comunidades autónomas españolas? Vai vostede permitir que Galicia non asuma a xerarquía institucional e o nivel competencial de Cataluña dentro do Estado? Vai asumir vostede, Sr. Feijóo, o carácter sucursalista de Galicia que propugnan os seus compañeiros de Madrid ou vai puxar por un maior autogoberno para o noso País?
Moitas grazas polas súas respostas.
Licenciado en Ciencias Económicas e Empresariais pola UNED e MBA polo IMD, Escola de Negocios de Lausana. Desenvolveu a meirande parte da súa carreira profesional no sector financeiro galego. Publicou o ensaio "De la Peseta al Euro", o libro de relatos "Cabilia" e as novelas "A Trenza" e "Klásicos" Mantén a bitácora persoal A trenza
Encaixe de linguas (24/05/2010)
Economía e lingua (04/05/2010)
De Sandiás a Negueira (16/04/2010)
As matemáticas de Feijóo (18/03/2010)
E se a vasca levase algo de razón? (02/03/2010)
Vistos dende fóra (19/02/2010)
A lexitimidade, velaí a clave (21/01/2010)
Carne de político galego (31/12/2009)
'La' Coruña, A Coruña (02/11/2009)
Novas falacias de Mr Bean (20/10/2009)
A prensa do país (05/10/2009)
As caixas galegas: momento cero (09/08/2009)
A un alcalde e a un conselleiro (20/07/2009)
Posicións e intereses (06/07/2009)
O conselleiro de Economía (29/06/2009)
A Costa da Morte (22/06/2009)
Gromos verdes, raíces negras (08/06/2009)
O quid da política lingüística (01/06/2009)
Preguntarlle aos pais (25/05/2009)
O dereito a vivirmos en galego (18/05/2009)
O rural, a solución: quen o ía dicir! (11/05/2009)
O quinto elemento (20/04/2009)
Presidentes, Ministros e Conselleiros (12/04/2009)
O nacionalismo imprescindible (30/03/2009)
A lingua segundo Feijoo (23/03/2009)
O Granma do noroeste peninsular (16/03/2009)
Verdade e mentiras sobre a banca (09/02/2009)
As letras da crise (02/02/2009)
A cesta do Nadal (26/01/2009)
Touriño e o Instituto de Crédito Galego (25/11/2008)
A refundación do capitalismo (27/10/2008)
A grandes males (01/10/2008)
Arcas municipais (e algo+) (10/09/2008)
Bohemia ou revolución (19/08/2008)
Mitos e custos da crise (06/08/2008)
Cuba ao límite (22/07/2008)
Apartheid na vella Europa (08/07/2008)
Terra de homenaxes (17/06/2008)
Cataluña bilingüe, Galicia diglósica (05/06/2008)
Cartos, comisións e sudokus (15/05/2008)
Fame de libros (05/05/2008)
Falamos de economía logo (21/04/2008)
Folga de alento (08/04/2008)
Votemos como galegos (03/03/2008)
Con R de regresión (02/02/2008)
O monte cuxo nome non quero lembrar (04/01/2008)
O tren que nos leva (18/12/2007)
SOS rural galego (07/12/2007)
Granxas acuícolas vs progreso económico (19/11/2007)
Tempo de oportunidades (05/11/2007)
O lago das pontes (19/10/2007)
Orzamentos en clave galega (04/10/2007)
O día no que se parou o mundo (18/09/2007)
Cuestión de vida ou morte (18/08/2007)
A patria dos números (02/08/2007)
Turismo cultural, dous anos perdidos? (16/07/2007)
O ensino en galego (02/07/2007)
Non vai de fútbol (15/06/2007)
Metamorfose no paradoxo (28/05/2007)
De reis e reinos (09/05/2007)
Sen cambios na paisaxe (18/04/2007)
Traballo nos Concellos (28/02/2007)
O meu país (21/12/2006)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto